Envelliment, entorn i joves oci i consums centren aquestes trobades, dutes a terme a la Catalunya Central amb totes les comissions tècniques de Catalunya
Les comissions tècniques de treball, sorgides del PINSAP territorial han compartit espai de treball al voltant de tres eixos temàtics: envelliment, entorn i joves, oci i consums.
El principal objectiu d'aquestes sessions ha estat compartir i avaluar la feina realitzada.
Aquestes 3 reunions temàtiques es plantejaven aprofundir en la feina feta i compartir els resultats les entre comissions tècniques que treballen la mateixa temàtica des d'enfocaments diversos.
L'objectiu principal ha estat l'auto-avaluació per prendre consciencia de la feina realitzada i de la importància i l'impacte que pot arribar a tenir en el territori.
Compartir coneixement i valorar la implementació d'alguns dels projectes en altres territoris.
Generar aprenentatge ja que compartir i comparar diferents experiències facilita l'aparició de noves idees, a partir d'una mirada macro i transversal.
I finalment, també, per fomentar el treball col·laboratiu.
En breu es recolliran les conclusions en un document i també s'articularà l'espai web perquè tots els documents i materials elaborats tinguin l'acollida i difusió que es mereixen.
La primera sessió realitzada va ser sobre la temàtica de l'envelliment el dia 6 de Juny, a la UVIC-UCC, al campus de Vic.
En aquesta sessió hi va haver una conferència inicial a càrrec del Dr.
A continuació Roger Robert va presentar la tasca que s'està elaborant a la comissió d'envelliment del PINSAP a nivell de Catalunya on s'han recollit diferents bones pràctiques que s'estan duent a terme al territori.
Posteriorment les 7 comissions tècniques de Catalunya que treballen en aquest àmbit van presentar els seus resultats.
Durant la sessió es va generar un debat interessant i enriquidor sobre la feina realitzada.
És fonamental situar els temes d'envelliment com a prioritat tenint en compte les característiques sociodemogràfiques dels nostres municipis i comarques.
Del treball d'algunes de les comissions es desprèn la importància de comptar amb el coneixement, experiència i potencial de la gran diversitat de persones grans que hi ha a la nostra societat.
La segona sessió que es va du a terme, va tractar sobre entorn, es va realitzar el dia 20 de juny, al Palau Firal de Manresa.
La sessió va comptar amb la participació de l'experta en urbanisme i salut Irene Martín, Servei de Plan i programes De la SG Avaluació Ambiental de TES la sessió va ser molt enriquidora ja que hi van participar 6 comissions tècniques que treballen temàtiques diferents però en les quals l'entorn té un paper clau com actiu de salut per tothom, o bé on l'entorn ajuda a disminuir desigualtats i vulnerabilitat.
En la sessió a tall d'exemple cada participant va explicar com havia arribat a la sessió.
Es va generar un debat de com les polítiques de mobilitat poden afectar la salut i la sostenibilitat.
En aquest sentit, es va destacar que cada vegada és més difícil separar alguns temes que afecten el medi ambient dels que afecten la salut de les persones i que el treball interdepartamental i intersectorial és clau per abordar l'impacte que determinades actuacions poden tenir.
La tercera sessió que es va realitzar, el 3 de juliol, a la UVic- UCC, campus de la FUB, a Manresa, entorn a la temàtica de Joves, Oci i Consums es va iniciar amb una exposició teòrica sobre el tema, per part de l'antropòloga Sònia Rubio, experta en aquesta temàtica i va comptar amb la participació dels tècnics de la sub-direcció general de drogodependències, els quals van contextualitzar el tema i van fer un breu resum de la situació actual a Catalunya.
Hi van participar les 8 Comissions tècniques que han treballat temes relacionats amb aquesta temàtica.
Del treball d'algunes de les comissions es desprèn que hi ha molts recursos al territori vinculats als joves i que és necessari treballar en xarxa per identificar el que es fa, coordinar-se i crear sinèrgies.
Aquest mapatge permet en alguns casos detectar col·lectius més vulnerables que queden exclosos i buscar possibles solucions.
El Pla Interdepartamental i Intersectorial de Salut Pública (PINSAP) de la Generalitat de Catalunya és una iniciativa alineada amb les recomanacions de l'Organització Mundial de la Salut (OMS) per impulsar la salut des de tots els àmbits de l'acció del Govern i la societat, és a dir "salut a totes les polítiques".
Un dels objectius del PINSPAP 2017-2020 és portar les estratègies de salut a totes les polítiques a tot el territori.
Fruit del impuls del PINSAP a nivell territorial actualment a Catalunya coexisteixen 21 comissions tècniques.